Десанка Шућур
Десанка Шућур (Сарајево, 1934 — Источно Сарајево, 22. јануар 2022) била је српска новинарка и аутор књиге Да се не заборави. За свој рад примила је висока признања.

Биографија 

Десанка Шућур је рођена у Сарајеву. Дипломирала је на Економском факултету У Сарајеву. Радни стаж од 30. године провела у Новинско-издавачкој кући „Ослобођење”. Десет година била је директор Недјељне и ревијалне штампе Ослобођење. За свој рад примила је висока признања: Медаљу за заслуге Предсједништва Југославије; За значајан допринос развоју новинске и издавачке дјелатности у Радној организацији награду: „30. август”, (1988. године) за 45 година куће „Ослобођење”; Спомен плакету града Сарајева за допринос укупном развоју града Сарајева.

Почетком рата скупила у радну обавезу у новинској агенцију „Срна” - била је замјеник директора за издавачку дјелатност. У оквиру „СРНЕ” припремала је издавање и штампање Едиције „Збивања и свједочења”. Од маја 1996. године до октобра 1998. године била је директор за издавачку дјелатност у Заводу за издавање уџбеника Републике Српске. Од 1998. године била је директор дописништва „СРНА” из Источног Сарајева. Данас је у пензији, али на културном и научном пољу веома активна. Нарочито успјешну сарадњу остварује са Матичном библиотеком Источно Сарајево.

Преминула је 22. јануара 2020. године.

Библиографија 
 Да се не заборави (2012)

Види још 
 Ослобођење (сарајевско)

Референце

Литература 
 Десанка Шућур, Да се не заборави, Матична библиотека, Источно Сарајево, 2012.

Рођени 1934.
Умрли 2022.
Српски новинари
Сарајлије
Срби у Босни и Херцеговини